แกงหัวปลา

แกงหัวปลา เป็นอาหารประเภทแกงในมาเลเซียและสิงคโปร์ มีต้นกำเนิดจากอาหารจีนและอาหารอินเดีย และยังเป็นที่นิยมในเนปาลด้วย นำหัวปลากะพงแดงมาแกงในน้ำแกงแบบเกรละ โดยใส่ผักอย่างกระเจี๊ยบเขียวและมะเขือม่วงเป็นต้น กินกับข้าวหรือขนมปัง นิยมใช้มะขามปรุงรสเปรี้ยวของแกง

 ประวัติ 
แกงหัวปลาหรือมูรีฆันโตเป็นอาหารเบงกอลที่สำคัญอย่างหนึ่ง นิยมแกงกับปลายี่สกเทศ และยังเป็นอาหารสำคัญในเทศกาล เช่น ไภโผตา ไอพูโรภาต ต่อมาอาหารนี้ได้เป็นที่นิยมในมาเลเซียและสิงคโปร์ รูปแบบสมัยใหม่ของอาหารนี้เกิดขึ้นในสิงคโปร์ ซึ่งพ่อครัวเชื้อสายอินเดียได้ปรุงอาหารชนิดนี้ขายให้แก่ลูกค้าชาวจีนและเปอรานากัน ทำให้มีการปรับปรุงใหม่เกิดขึ้น ในมิถิลา โอฑิศา บังกลาเทศ และเบงกอลตะวันตกซึ่งมีอาหารหลักเป็นข้าวและปลา มีแกงหัวปลาที่ใส่ถั่วหรือผักอื่น ๆ น้ำแกงข้นมากและรสเผ็ด นิยมใช้ปลายี่สกเทศ ในพิหาร มีอาหารที่คล้ายกันนี้เรียก มูรีฆันถ์ ใช้หัวปลาทอดของปลาชนิดใดก็ได้

หมวดหมู่:แกง
หมวดหมู่:อาหารจากเนื้อปลา
หมวดหมู่:อาหารบังกลาเทศ
หมวดหมู่:อาหารเปอรานากัน
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินเดีย